Rijeka, 7. rujna 2020.g.

**NAJAVA DOGAĐANJA I POZIV ZA MEDIJE**

**NA GATU KAROLINE RIJEČKE U UTORAK**

**BESPLATNA ATRAKTIVNA PREDSTAVA SUVREMENOG CIRKUSA**

**U utorak 8. rujna 2020.g. s početkom u 19 sati na Gatu Karoline Riječke održat će se predstava suvremenog cirkusa „Instable“ skupine Les Hommes penchés, u okviru programa Rijeka 2020 - Europska prijestolnica kulture.**Predstavu u režiji **Christopha Huysmana** izvodi umjetnik **Nicolas Fraiseau**, a namijenjena je publici od 8 godina naviše. **Ulaz je slobodan.**

**U trajanju od 55 minuta mladi cirkuski umjetnik Nicolas Fraiseau, željan ovladati svojim tijelom i suočiti se s rizikom, poduzima igru ravnoteže na pokretnom jarbolu. Jarbol je nestabilniji od čovjeka, pa prisiljava umjetnika da u njemu pronađe stabilnost, sidro, središte. Kroz ovu figuru koja se pokušava uzdići svim sredstvima, predstava govori o krhkosti i granicama ljudskog stanja.**

**Najavljeno događanje organizirano je uz poštivanje svih važećih preporuka za sprječavanje zaraze bolešću COVID-19. Radi zaštite vlastitog zdravlja i zdravlja svojih najmilijih, svi se posjetitelji pozivaju na poštivanje preporuka: pojačanu osobnu higijenu, fizičku udaljenost te nošenje zaštitnih maski za lice.**

Ova se predstava održava u sklopu projekta „Neočekivani Rendez-vous“ Francuskog instituta u Hrvatskoj čiji je cilj širokoj publici otkriti mjesta spomeničke baštine i nove forme izvedbenih umjetnosti. Francuske grupe predstavljaju se predstavama plesa i suvremenog cirkusa prilagođenima za ovaj program ili posebno kreiranima. Jedinstvenost izabranih prostora za održavanje izvedbi potiče zanimanje publike čiji je odnos sa scenom također promijenjen: posjetitelji su bliže umjetnicima, po želji se kreću prostorom izvedbe i slijede pokrete. Projekt se oslanja se na izvrsnost pozvanih grupa kako bi proširio publiku i pružio podršku razvoju suvremenih izvedbenih umjetnosti u Hrvatskoj, a ilustrira kulture veze između Hrvatske i Francuske.

Program se odvija u koprodukciji **RIJEKE 2020**, **Cirkorame** i **Francuskog instituta u Hrvatskoj**, a uz potporu **Teatroskopa** – regionalnog programa za izvedbene umjetnosti pokrenutog od strane Francuskog instituta i francuskog Ministarstva kulture.

Unaprijed zahvaljujem na objavi najave i dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42